stanford-oval/wikipedia huggingface dataset:
מחלת השתל נגד המאכסן
טיפול

סטרואידים במתן תוך-ורידי, כמו פרדניזון, לאחר ההשתלה, הם הטיפול הבסיסי של מחלת השתל נגד המאכסן, הן חריפה והן כרונית. מטרת השימוש בסטרואידים היא לדכא את המתקפה החיסונית של תאי T על רקמות הנמען. בכל אופן, בכמויות גדולות, הדיכוי החיסוני הזה מגדיל את הסיכון לזיהומים וגידולים סרטניים. מכאן, קיימת שאיפה לתת את המינון המדויק ביותר של סטרואידים, שמחד גיסא יעזור לדכא את המערכת החיסונית, ומאידך לא יפגע בה ברמה מסוכנת.
קיימים מספר ניסויים קליניים למחקר מחלת השתל נגד המאכסן, למניעה ולטיפול. ב-17 במאי 2012 הודיעה חברת "אוזיריס טרפוטיקס" כי רגולטורי בריאות קנדיים אישרו את התרופה "פרושימל", תרופה האמורה להינתן לילדים שלא הגיבו לטיפול בסטרואידים. פרושימל היא תרופת תאי הגזע הראשונה שהוכחה כיעילה למחלה כלל מערכתית.
ביאורים

↑  השתלה אלוגנית היא השתלה בה מקור השתל הוא מתורם עם DNA שונה מהמושתל.
הערות שוליים

↑  מַחֲלַת הַשֶּׁתֶל נֶגֶד הַמְּאַכְסֵן במילון רפואת עור [רפואה] (תשע"א), באתר האקדמיה ללשון העברית
↑  Prochymal - First Stem Cell Drug Approved, באתר "medicalnewstoday (באנגלית)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
גביע המדינה בכדורסל

| --- | --- |

 ענף:  כדורסל
 תאריך ייסוד:  1955
 ארגון מפעיל:  איגוד הכדורסל
 מספר מתמודדים:  8
 מדינות משתתפות:  ישראל
 יבשת:  אירופה
 זוכה:  מכבי תל אביב
 הכי הרבה זכיות:  מכבי תל אביב (46)
 מפעל גבוה יותר:  ליגת העל בכדורסל
 מפעל נמוך יותר:  גביע ווינר, גביע הלאומית
 
גביע המדינה בכדורסל הוא המפעל השני בחשיבותו בכדורסל הישראלי אחרי אליפות המדינה.
שיטה

משחקי הגביע משוחקים בשיטת הנוקאאוט, משחק בודד בו המפסידה מודחת מהמפעל. עד שלב חצי הגמר מיקום המשחק נקבע בהגרלה. על פי רוב מ-1972 משלב חצי הגמר ואילך נערכו המשחקים בהיכל הספורט יד אליהו (היכל מנורה מבטחים). ב-1973 נערך הגמר באולם הפחים בחולון. ב-2000 בהיכל רוממה בחיפה. ב-2001 בהיכל הספורט באשקלון. ב-2002 באולם עין שרה בנהריה. מאז נחנך פיס ארנה ירושלים החלה רוטציה בינו לבין היכל מנורה מבטחים לאירוח משחקי גמר הגביע וכך את חצאי הגמר והגמר בשנים 2015, 2017 ו-2019 נבחרה הארנה בירושלים לארח בעוד בשנים 2016 ו-2018 חזר האירוע להתקיים בהיכל מנורה מבטחים שבתל אביב.
המשחקים מתקיימים לרוב בחודשים דצמבר, ינואר ופברואר, החל משלב שמינית הגמר בו מתקיימים שישה משחקים. ארבע הקבוצות שהגיעו לשלב חצי הגמר בעונה הקודמת, עולות אוטומטית לשלב שמינית הגמר.
בעונת 2018/2019 פרצה שביתה בליגה הלאומית ומלבד מכבי חיפה כל שאר קבוצות הליגה הלאומית הורחקו על ידי איגוד הכדורסל ממשחקי הגביע כך שמספר הקבוצות בו צומצם ל-13 בלבד, 12 קבוצות ליגת העל ומכבי חיפה מהלאומית. אף שהשביתה הסתיימה, טורניר הגביע נשאר מצומצם ונקבע כי הפועל חולון, מכבי תל אביב והפועל ירושלים יחלו לשחק בו משלב רבע הגמר ואילו שאר 10 הקבוצות ישחקו משחק נוסף שייחשב כשלב שמינית הגמר ומהם יעפילו 5 קבוצות נוספות לשלב רבע הגמר.
החל מעונת 2021/2022 הכריזו איגוד הכדורסל על שינוי מהותי בתחרות, שבו יחולק טורניר גביע המדינה בין קבוצות ליגת העל לקבוצות הליגה הלאומית. כאשר רק 8 הקבוצות הראשונות בסיום הסיבוב הראשון של עונת 2021/2022 ישתתפו בתחרות, 4 הקבוצות המדורגות במקומות 1-4, יוגרלו נגד הקבוצות שבמקומות 5-8. מועדי משחקי רבע הגמר ייקבע על ידי ועדת הליגה והגביע ומשחקי חצי הגמר והגמר יתקיימו בשבוע אחד במהלך חודש פברואר. מהליגה הלאומית ישתתפו כל 15 הקבוצות בטורניר גביע הליגה הלאומית.
אירוח משחקי חצי הגמר והגמר

במשך שנים רבות נערכו משחקי חצי הגמר והגמר בהיכל הספורט יד אליהו בתל אביב אם כי בשנת 2000 גמר הגביע נערך באולם רוממה בחיפה ובשנת 2001 גמר הגביע נערך באולם מלחה בירושלים ואילו החצי גמר באולם רוממה, זאת לבקשת דני קליין יושב ראש הפועל ירושלים. בשנת 2002 חזר גמר הגביע ליד אליהו. החל מעונת 2014/2015 נערכים משחקי חצי הגמר והגמר לסירוגין בהיכל מנורה מבטחים בתל אביב ובפיס ארנה בירושלים.  בעונת 2020/2021 חצאי הגמר נערכו בהיכל קבוצת שלמה בתל אביב ומשחק הגמר נערך בהיכל טוטו חולון.
| עונה | חצי גמר | גמר |
| --- | --- | --- |
2014/2015: פיס ארנה ירושלים
2015/2016: היכל מנורה מבטחים
2016/2017: פיס ארנה ירושלים
2017/2018: היכל מנורה מבטחים
2018/2019: פיס ארנה ירושלים
2019/2020: היכל מנורה מבטחים
| 2020/2021 | היכל קבוצת שלמה | היכל טוטו חולון |
2021/2022: היכל מנורה מבטחים
2022/2023: פיס ארנה ירושלים
2023/2024: היכל מנורה מבטחים
2024/2025: פיס ארנה ירושלים
טבלת זכיות בגביע

| מקום | קבוצה | זכיות | סגנות | גמרים |
| --- | --- | --- | --- | --- |
| 1 | מכבי תל אביב | 46 | 8 | 54 |
| 2 | הפועל ירושלים | 8 | 9 | 17 |
| 3 | הפועל תל אביב | 4 | 13 | 17 |
| 4 | הפועל חולון | 2 | 5 | 7 |
| 5 | הפועל גליל עליון | 2 | 3 | 5 |
| = | בני הרצליה | 2 | 3 | 5 |
| 7 | הפועל גבת/יגור | 1 | 1 | 2 |
| 8 | הפועל רמת גן | 0 | 5 | 5 |
| 9 | מכבי חיפה | 0 | 4 | 4 |
| = | מכבי ראשון לציון | 0 | 4 | 4 |
| 11 | מכבי עירוני רמת גן | 0 | 2 | 2 |
| = | אליצור עירוני נתניה | 0 | 2 | 2 |
| 13 | מכבי גבעת שמואל | 0 | 1 | 1 |
| = | הפועל גבעתיים | 0 | 1 | 1 |
| = | בית"ר ירושלים | 0 | 1 | 1 |
| = | הפועל אילת | 0 | 1 | 1 |
| = | מכבי אשדוד | 0 | 1 | 1 |
| = | עירוני נהריה | 0 | 1 | 1 |
הערות שוליים

↑  אור שקדי‏, גביע המדינה בכדורסל יכלול את 8 הקבוצות הראשונות בליגת העל בסיום הסיבוב הראשון, באתר וואלה, 10 במאי 2021
| עונות בגביע המדינה בכדורסל בישראל |
| --- | --- | --- |
| גביע המדינה | 1953/1954 • 1954/1955 • 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
נשיא המדינה עזר ויצמן מעניק את גביע המדינה לקפטן הפועל ירושלים, עדי גורדון בעונת 1995/1996
הפועל תל אביב מניפה את גביע המדינה בעונת 1968/1969, 24 ביוני 1969
שחקן מכבי תל אביב, עודד קטש, מניף את גביע המדינה בעונת 1998/1999
עפר שכטר

| --- | --- |

שכטר, 2019
 לידה:  8 באפריל 1981 (בן 43) הדר עם, נתניה, ישראל 
 מדינה:  ישראל ישראל
 תקופת הפעילות:  מ-2002
 מקום לימודים:  סל"ה - הסטודיו לאמנויות התיאטרון מיסודו של יורם לוינשטיין 
 בת זוג:  קסניה גיל
 מספר צאצאים:  1
 פרופיל ב-IMDb
 
עֹפר שכטר (נולד ב-8 באפריל 1981) הוא שחקן תיאטרון, טלוויזיה וקולנוע, סטנדאפיסט, קומיקאי, דוגמן, מנחה טלוויזיה ומדבב ישראלי.
ביוגרפיה

שכטר נולד וגדל במושב הדר עם. אביו יוסף הוא חקלאי, ואמו יהודית הייתה קצינה בצה"ל. אחותו הבכורה היא ד"ר גיל שכטר-מאור, גינקולוגית (כיכבה ב"בייבי בום"), ואחיו הצעיר הוא מנחה הטלוויזיה לשעבר יאיר שכטר.
ב-1998, כשהיה שכטר בן 17, נפטרה אמו מסרטן נון הודג'קין לימפומה.
שכטר למד בקריית החינוך "רופין" ע"ש בן-גוריון בעמק חפר, במגמת תיאטרון.
שירת בצה"ל בגדנ"ע.
לאחר שחרורו הצטרף לקורס תיאטרון של יורם לוינשטיין ולמד משחק מול מצלמה.
ביוגרפיה > קריירה > דוגמנות

השתתף במספר קמפיינים ופרסומות, בין היתר לחברות סלקום ואסם. ב-2006 הוביל את קמפיין בגדי הים של "פלפל", ואף זכה בשל כך בתואר "דוגמן השנה".
מאז 2018 משמש כשותף וכפרזנטור של "גרופר", חברת סטארט-אפ בתחום המשקאות הקלים הטבעיים.
ביוגרפיה > קריירה > טלוויזיה

ב-2003 החל שכטר, יחד עם קבוצת מנחים צעירים בהם מלי לוי, מיכאל הנגבי ויעל גולדמן, להנחות את תוכנית הנוער "אקזיט" בערוץ ישראל 10 העולה. ב"אקזיט" הוא זכה לחשיפה תקשורתית רחבה, עקב הפרובוקציות הרבות שחולל בתוכנית, שהמפורסמת שבהן הייתה במופע חי, כאשר חשף את ישבנו לפני הקהל. הפרובוקציות העלו את חמתה של הרשות השנייה והתוכנית עברה להיות משודרת בכבלים.
בשנים 2006–2007 השתתף בשתי עונות בפאנל של תוכנית הבידור "מועדון לילה", בהנחיית ארז טל. בשנת 2010 היה פאנליסט בתוכנית "קצר משפחתי" בערוץ 2 עבור הזכיינית רשת. בשנת 2011 הנחה את הגרסה הישראלית לשעשועון "101 דרכים לעוף משעשועון" בערוץ 2. בשנת 2012 החל לעסוק בסטנדאפ, ובאותה השנה הצטרף לנבחרת "צחוק מעבודה". ב-2013 הנחה תוכנית מתיחות בערוץ 10 בשם "אמבוש".
בשנת 2015 הנחה את השעשועון "אוטוטו" בערוץ 2. ובאותה שנה החל להנחות את תוכנית המתיחות "נוקאאוט" בזכיינית ערוץ 2, קשת.
בקיץ 2016 הוביל שכטר את הקמפיין האינטרנטי של קפה שטראוס עלית.
בשנת 2017 חזר להשתתף בפאנל של תוכנית הבידור "מועדון לילה" בהנחיית ארז טל.
ב-2018 הנחה את הגרסה הישראלית לתוכנית הכישרונות "גוט טאלנט ישראל" לצד אסי ישראלוף ברשת 13. כמו כן, הנחה לצד ישראלוף ולירון ויצמן את תוכנית המציאות "האח הגדול" המשודרת ברשת 13, במהלך עונתה התשיעית. שכטר החליט לפרוש מהתוכנית לקראת עונת ה-VIP השלישית, כשהוא ו"רשת" החליטו במשותף כי הפרויקט אינו בשבילו.
ב-2020 שב להנחות את תוכנית המתיחות "אמבוש אקסטרים" בה הוא מותח סלבס אך הפעם ברשת 13.
החל מ-2022 מנחה את תוכנית האירוח הלילית "ארוחת שחיתות" ברשת 13, לצד השף טום אביב.
בשנת 2023 התמודד בתוכנית הריאליטי רוקדים עם כוכבים והודח בהדחה האחת-עשרה.
ביוגרפיה > קריירה > קריירת משחק

תפקידו הראשון של שכטר כשחקן היה ב-2003, כאשר שיחק בטלנובלה של הוט 3, "משחק החיים".
בשנת 2005 שיחק בתפקיד ראשי בטלנובלה "טלנובלה בע"מ" של HOT, בתפקיד כפיר אונגר.
בשנת 2006 השתתף בסרט "NO אקזיט", אשר זכה בפרס וולג'ין בפסטיבל ירושלים לקולנוע.
בשנים 2006–2009 שיחק בשלוש עונות של טלנובלת הכדורגל של HOT – "האלופה״, בתפקיד תום שלייפר.
ב-2008 השתתף בסדרת הדרמה השבועית של ערוץ 10 "לאהוב את אנה", בסרט "איים אבודים" בבימויו של רשף לוי, ובסדרות "אבידות ומציאות", ו"עד החתונה". שכטר השתתף גם בתוכנית המערכונים הקומית-סאטירית "שבוע סוף", כאשר דמותו הזכורה ביותר מהתוכנית היא הדמות של "עמית לוגסי" – מדריך כושר הנוטה לתת לקהל רמיזות על היותו הומוסקסואל. כמו כן, הדמות הייתה להצלחה ולאחר ירידת התוכנית היא המשיכה בסדרת מערכונים חדשה בתוך "צחוק מעבודה".
ב-2009 שיחק בסדרת הדרמה "תיבת נח" בתור "רוני". באותה שנה שיחק בסרט "פובידיליה", המבוסס על ספרו של יזהר הר לב בבימויים של יואב ודורון פז. על משחקו בסרט זכה שכטר בפרס השחקן המצטיין בפסטיבל הסרטים הבינלאומי חיפה.
ב-2011 שיחק בסרט האימה הישראלי הראשון של צמד הבמאים אהרון קשלס ונבות פפושדו – "כלבת". באותה שנה שיחק בסדרת הדרמה של אורי סיון – "יחפים".
ב-2012 כיכב בסדרת הדרמה המשטרתית "המיוחדת".
ב-2013 השתתף בסרט "בננות" בבימויו של איתן פוקס, באותה שנה לוהק לתפקיד הראשי של "אדם הקסטר" – אמן קומיקס הלוקה באמנזיה, בטלנובלה "אניגמה".
בשנים 2013–2020 שיחק במשך חמש עונות בסדרה הקומית "שנות ה-80" של שלום אסייג בערוץ 2 ובהמשך בערוץ 13, בתפקיד גידי בודנהיימר ("פריזר"). הוא גילם את הדמות גם בסדרת ההמשך "שנות ה-90" ובסרט הקולנוע "ההילולה".
בשנים 2014–2017 השתתף בסדרת הדרמה הרפואית "מתים לרגע" של HOT. ב-2015 שיחק עפר שכטר בסרט הקומדיה שביים אופיר לובל "מה כבר יכול לקרות?!" בתור בן הדודה של דובדבני.
בשנת 2016 השתתף בסרט השני המבוסס על סדרת הנוער "גאליס" – "גאליס - קונקט" בו הוא משחק את האנטגוניסט הראשי, לארק. באותה שנה שיחק גם בסרט הקומדיה "הלהקה האחרונה בלבנון", בתפקיד קובי.
ב-2017 שיחק בעונה השלישית והרביעית של סדרת הילדים "אלישע" ששודרה בערוץ הילדים, בתפקיד השף קסוטו.
בשנים 2018–2020 השתתף בסדרת הנוער "כפולה", בתפקיד אושר פטנגה, היחצ"ן של נועה קירל.
ביוגרפיה > קריירה > קריירת משחק > דיבוב

שכטר דיבב במספר סרטי וסדרות הנפשה, בהן: "אווטאר: כשף האוויר האחרון" בערוץ ניקלודיאון, "מכוניות" (בתפקיד ספידי מקווין), "מטור ואור הרפאים", ובסרט "שרק השלישי", בו דיבב את דמותו של הנסיך ארתור (ארתי). ב-2011 חזר לדבב את ספידי מקווין בסרט "מכוניות 2", כמו גם בסדרה "מכוניות מצוירות - הצ'יזבטים של מטור" ששודרה בערוץ דיסני ישראל. ב-2012 דיבב את מקס האריה בסרט "הרפתקאות מקס - הסרט".
ביוגרפיה > קריירה > קריירת משחק > תיאטרון

ב-2003 שכטר הופיע ב"פסטיגל סובב עולם". ב-2004 כיכב במחזמר "פיטר פן" לצד מיכל ינאי. ב-2010 שיחק במחזה "101 כלבים דלמטים". בשנים 2012–2011 שיחק בתיאטרון הבימה במחזה של יוכי ברנדס, "כי בנו בחרת".
בשנת 2018 השתתף ב"פריסטייל פסטיגל". ב-2016 כיכב עבור תיאטרון הילדים הישראלי במחזמר "ספר הג'ונגל-המחזמר", בתפקיד מוגלי.
ביוגרפיה > חיים אישיים

ב-2005 ניהל מערכת יחסים במשך מספר חודשים עם השחקנית טלי שרון, עמה שיחק בסדרה "טלנובלה בע"מ". ניהל גם מערכת יחסים קצרה מאוד עם הזמרת והשחקנית שירי מימון שהנחתה לצידו את תוכנית הנוער "אקזיט".
ביולי 2022 התחתן עם בת זוגו קסניה גיל בחתונה אזרחית בקפריסין. והם הורים לשני בנים.
שכטר טבעוני מאז יולי 2019.
פילמוגרפיה > טלוויזיה

| שנה | סדרה/תוכנית | תפקיד | ערוץ | במאי | הערות |
| --- | --- | --- | --- | --- | --- |
| 2003–2006 | אקזיט | מנחה | ערוץ 10 |  |  |
| 2003 | משחק החיים | שחר עדן | HOT3 | יצחק שאולי |  |
| 2003 | הפיג'מות | שון גייטס | ערוץ הילדים | רובי דואניאס |  |
| 2004 | אווטאר: כשף האוויר האחרון | הנסיך צוקו | ניקלודיאון | מייקל דנטה דימרטינו |  |
| 2005 | טלנובלה בע"מ | כפיר אונגר | HOT3 | שי קפון |  |
| 2006–2009 | האלופה | תום שלייפר | HOT | שי קפון |  |
| 2006–2017 | מועדון לילה | חבר פאנל בשתי העונות הראשונות ובעונה 6 | ערוץ 2 | שבתאי קמינר |  |
| 2008 | אבידות ומציאות | יהלי | ערוץ 2 | שבי גביזון |  |
| 2008–2010 | עד החתונה | הראל שדות | ערוץ 2 | דפנה לוין ועודד לוטן |  |
| 2008–2010 | לאהוב את אנה | בועז | ערוץ 10 | ציון רובין |  |
| 2008–2010 | שבוע סוף! | פאנליסט, עמית לוגסי | ערוץ 2 |  |  |
| 2009 | תיבת נח | רוני | ערוץ 2 | רני בלייר |  |
| 2010 | קצר משפחתי | עצמו (פאנליסט) | ערוץ 2 |  |  |
| 2011 | יחפים | אייל | HOT | אורי סיון |  |
| 2011 | 101 דרכים לעוף משעשועון | עצמו (מנחה) | ערוץ 2 |  |  |
| 2012 | צחוק מעבודה | חבר קאסט בעונה השביעית | ערוץ 2 | בני כרמלי |  |
| 2012 | המיוחדת | מיקי רוסו | ערוץ 2 | עודד רסקין |  |
| 2013–2020 | אמבוש | מנחה | ערוץ 10 |  |  |
| 2013–2020 | שנות ה-80 | גידי (פריזר) בודנהיימר | ערוץ 2 | קובי חביה |  |
| 2013 | אניגמה | אדם הקסטר | ויוה YES | מרקו כרמל |  |
| 2014–2017 | מתים לרגע | דרור אנג'ל | HOT3 | יואב פז, דורון פז |  |
| 2015 | אוטוטו | עצמו (מנחה) | ערוץ 2, קשת |  |  |
| 2015 | נוקאאוט | עצמו (מנחה) | ערוץ 2, קשת |  |  |
| 2017 | אלישע | קסוטו | ערוץ הילדים, HOT | אופיר לובל | עונות 3–4 |
| 2017 | הכלום הגדול | מוטי | KidZ | ניר ברגר |  |
| 2018 | Got Talent ישראל | עצמו (מנחה) | רשת, רשת 13 |  |  |
| 2018 | האח הגדול | עצמו (מנחה) | רשת, רשת 13 |  |  |
| 2018 | כפולה | אושר פטנגה | kidz |  | עונות 1–4 |
| 2022–2024 | שנות ה-90 | גידי (פריזר) בודנהיימר | ערוץ 13 | קובי חביה |  |
פילמוגרפיה > קולנוע

| שנה | סרט | תפקיד | במאי |
| --- | --- | --- | --- |
| 2006 | NO אקזיט | יהודה | דרור סבו |
| 2007 | הבוגד הקטן | שוטר בריטי | לין רות' |
| 2008 | איים אבודים | בועז המכונה "סבתא" | רשף לוי |
| 2010 | פובידיליה | רגב ויינבלום | יואב ודורון פז |
| 2010 | כלבת | פיני | אהרון קשלס ונבות פפושדו |
| 2013 | בננות | עופר, הגבר היחיד בחבורה | איתן פוקס |
| 2015 | מה כבר יכול לקרות?! | מיכה | אופיר לובל |
| 2016 | גאליס - קונקט | לארק טימיאן | אסף קורמן |
| 2016 | הלהקה האחרונה בלבנון | קובי | בן בכר ואיציק קריחלי |
| 2019 | ג'ארהד: חוק השבות | נדב | דון מייקל פול |
| 2023 | ההילולה | גידי (פריזר) בודנהיימר | אריאל בנבג'י ושלום אסייג |
הערות שוליים

1 2    סמדר שיר, הציר שלנו, באתר "ידיעות אחרונות", 4 בנובמבר 2015
↑  צפו: עפר שכטר בעסק החדש, באתר אייס, 27 במאי 2021
↑  ענת באלינט, עופר שכטר ומגישי "אקזיט" לשימוע ברשות השנייה, באתר הארץ, 30 באוגוסט 2004
↑  ענת באלינט, בעקבות הורדת התוכנית מערוץ 10: חברות הכבלים שוקלות לרכוש את "אקזיט", באתר הארץ, 30 באוגוסט 2004
↑  מאי עגנון, עכבר און ליין, מדורת ההבלים של ארז טל, באתר הארץ, 6 במאי 2007
↑  מורן שריר, מורן שריר | 101 דרכים למות משעמום, באתר הארץ, 13 ביולי 2011
↑  אורי ערן, אמבוש: עפר שכטר עושה יגאל שילון, באתר הארץ, 1 באוקטובר 2013
↑   רוגל אלפר, עפר שכטר הוא הכוהן החדש של דת המידע השטחי בשעשועון החדש "אוטוטו", באתר הארץ, 21 באפריל 2015
↑   רוגל אלפר, אינכם יודעים שלמציאות יש פרצוף של עפר שכטר, באתר הארץ, 16 בספטמבר 2015
↑  משה בנימין, 2 טיפות קפה: teenk ועופר שכטר העתיקו פרסומת של ריקי ג'רוויס שזכתה בקאן, באתר אייס, 31 ביולי 2016
↑   יסמין לוי, עפר שכטר וטום אביב ינסו להצליח היכן שהאחרים כשלו, באתר הארץ, 24 במאי 2022
↑  "רוקדים עם כוכבים" נחשפת: אלו מתמודדי העונה החדשה, באתר אייס, 14 במאי 2023
↑  עפר שכטר וסנה סוקול הודחו מ"רוקדים עם כוכבים", באתר ‏מאקו‏, 25 ביולי 2023
↑  סוגה עילית, באתר גלובס, 27 בספטמבר 2006
↑  ניר קיפניס, ‏קבלו את החתן והכלה, באתר גלובס, 16 במרץ 2010
↑  רותה קופפר, עפר שכטר בתפקיד עצמו, באתר הארץ, 19 בספטמבר 2008
↑  מאיה לוין, המדריך: עפר שכטר הומו?, באתר הארץ, 16 ביולי 2008
↑  ענת קם‏, זוגות זוגות, באתר וואלה, 28 בפברואר 2008
רותה קופפר, ים יבשה ים, באתר הארץ, 9 באפריל 2008
↑  עכבר העיר, "בננות": עפר שכטר יוצא מהארון בטריילר חדש, באתר הארץ, 11 בפברואר 2013
↑  גילי איזיקוביץ, עפר שכטר יככב בטלנובלה ישראלית חדשה בערוץ ויוה, באתר הארץ, 28 באוקטובר 2013
↑  גילי איזיקוביץ, מקדימים רפואה, באתר הארץ, 21 ביולי 2014
↑  נירית אנדרמן, מה צפוי בסרט השני שיופק על פי הסדרה "גאליס"?, באתר הארץ, 28 ביוני 2015
↑  יוני פרת, ‏קחי אותי, טלי שרון: עפר שכטר מפרגן לאקסית, באתר ‏מאקו‏, 11 בינואר 2010
↑  ynet, כך היינו, באתר ynet, 19 בדצמבר 2006
↑  נועה רחמים, ‏שירי מימון ועפר שכטר או יונית לוי ויעקב אילון: הזוגות שכבר שכחנו שהיו יחד | TMI, באתר מעריב אונליין, 13 באוקטובר 2020
↑  נועה רום וגלית עדות, אהבה תחת אור הזרקורים, באתר ynet, 8 בפברואר 2006
↑  Ofer Shechter on Instagram: "אין ספק שהאורחים שמרו על הדיסקרטיות🤦‍♂️", באתר Instagram (באנגלית)
↑  ליעד בן צור, ‏הרווק כבר לא נצחי: עפר שכטר התחתן עם בחירת ליבו, באתר מעריב אונליין, 9 ביולי 2022
↑  עופר שכטר: "הפכתי לטבעוני!", בעמוד הפייסבוק של Vegan Friendly, ‏19 בדצמבר 2019
| 0 | 1 | 2 |
| --- | --- | --- |
| 2017: עידן שקרוקה (שכונה 2) | פרסי נבחרי השנה של פרוגי - שחקן אהוב בסדרת נוער  2018: עפר שכטר (כפולה) | 2019: עומר חזן (פוראבר) |
| --- | --- |
בקרת זהויות :  NLI: 987007304889605171  VIAF: 299355127   WorldCat (עם VIAF): 299355127
טטרציקלין

|  נתונים כימיים |
| --- | --- |
 כתיב כימי:  C22H24N2O8
 מסה מולרית:  444.435 g/mol
 נתונים פרמוקוקינטיים
 זמינות ביולוגית:  75%
 מטבוליזם:  אין
 זמן מחצית חיים:  8-11 שעות, 57-108 באי ספיקת כליות
 הפרשה:  שתן (מעל 60%), צואה
 בטיחות
 קטגוריית סיכון בהריון:  קטגוריית סיכון D (אוסטרליה), קטגוריית סיכון D 
 אינטראקציות עם תרופות אחרות:  methotrexate
 מזהים
 קוד ATC:  S02AA08, S03AA02, A01AB13, D06AA04, S01AA09, J01AA07, J01AA 
 מספר CAS:  60-54-8
 PubChem:  54675776
 ChemSpider:  10257122
 
טטרציקלין היא אנטיביוטיקה רחבת ספקטרום המיועדת לשימוש כנגד מגוון זיהומים בקטריאליים. טטרציקלין הוא פוליקטיד, מטבוליט שניוני שמופק על ידי Streptomyces ממערכת ה-Actinobacteria. זהו מעכב יצירת חלבון. טטרציקלין משמש לרוב כטיפול באקנה ובמחלת העור רוזציאה (Rosacea). בעבר תרם להורדת התמותה ממחלת הכולרה. התרופה רשומה בארגון הבריאות העולמי (WHO), בה רשימה של התרופות החשובות הנחוצות במערכת הבריאות הבסיסית.
משתמשים במונח טטרציקלין גם כדי לתאר מערכת של תרכובת ארבע-טבעתית. טטרציקלינים הם חומרים המשויכים זה לזה אשר מכילים את אותה מערכת ארבע-טבעתית.
שימושים רפואיים

טטרציקלין משמשת לטיפול ראשוני כנגד מחלת ליים, קדחת Q, פסיטקוזיס, כלמידיה, דלקת ריאות מיקופלזמית ובנוסף משמשת לטיפול באקנה, עגבת, לטיפול בזיהומים בדרכי הנשימה, דלקת בדרכי השתן, במעיים ולדלקת האוזן התיכונה. בעבר, שימש טטרציקלין גם לטיפול בגרענת, בשלב החריף שלה.
פעילות כנגד זיהומים חיידקיים

לאנטיביוטיקה יש ספקטרום רחב של פעולה. במקור הייתה לה פעילות בקטריוסטטית כנגד הרבה חיידקים אירובים ואנאירובים, גראם חיוביים ושליליים. למעט זני Pseudomonas aeruginosa ו-Proteus שלהם יש עמידות לאנטיביוטיקה. כיום, יותר חיידקים שבעבר היו רגישים לאנטיביוטיקה רכשו עמידות אליה (הסוגים Streptococcus, Staphylococcus, זני Enterobacteriaceae) טטרציקלין עדיין שימושית בטיפול בזיהומים הנגרמים על ידי חיידקים תוך תאיים כגון Chlamydia trachomatis, חיידקי Mycoplasma וחיידקי Rickettsia. בנוסף ניתן להשתמש גם לטיפול בזיהומים הנגרמים על ידי חיידקים סלילוניים כגון Treponema pallidum, ‏Borrelia burgdorferi ו-Leptospira. מחלות זיהומיות נוספות כגון אנתרקס, דבר וברוצלוזיס ניתנות לטיפול על ידי טטרציקלין. טטרצקלין עשויה לעזור גם כנגד פרזיטים אאוקריוטים, כגון אלו האחראיים למחלות כמו מלריה.
עמידות לטטרציקלין

ישנם לפחות שלושה מנגנוני עמידות ידועים לטטרציקלין:
האחד, נדיר יחסית, הוא תהליך אנזימטי שמייצר החיידק הגורם לאינאקטיבציה של הטטרציקלין (מוספת קבוצת אצטיל לטטרציקלין אשר הופכת אותה ללא-פעילה)
השני הוא קידוד משאבות יונים המוציאות באופן אקטיבי את הטטרציקלין מהתא, ובכך מונעות את עליית הריכוז של טטרציקלין בציטופלזמה של התאים ובכך מונעות מהטטרציקלין לפגוע בחיידק.
המנגנון השלישי הוא על ידי הגנה על הריבוזום מפני הטטרציקלין - קידוד חלבון אשר מונע היקשרות של הטטרציקלין לריבוזום או מפריע לפעולתה בדרכים שונות ובכך מאפשר את המשך תרגום ה-RNA בתא.
בקטריות עשויות לרכוש עמידות כנגד טטרציקלין על ידי העברה גנטית אופקית של אחד ממנגנוני העמידות.
עמידות לטטרציקלין > סוגי התרופות השונים

התרופות מתחלקות לתרופות בעלות משך פעילות קצר, משך פעילות בינוני ומשך פעילות ארוך:
תרופות בעלות משך פעילות קצר: התרופה טטרציקלין (שמה כשם הקבוצה עצמה)- שמה המסחרי הוא achromycin. תרופה נוספת- oxytetracyclie. תרופות אלו יש לקחת על קיבה ריקה היות שהמזון מפחית את ספיגתן.
תרופות בעלות משך פעילות בינוני: תרופות כגון methacycline, demeclocycline.
תרופות בעלות משך פעילות ארוך: כגון, doxycycline- דוקסיציקלין (שמות מסחריים- דוקסילין, ויברמיצין): לתרופה זו יש טווח פעילות רחב נגד סוגי חיידקים שונים. כמו כן שייכת לקבוצה זו התרופה מינוצין- minocycline: תרופה זו בעלת משך זמן מחצית חיים ארוך וכן בעלת תכונות הפועלות על מתווכי דלקת בגוף (אימונו-מודולציה- מקטינה שחרור של TNFa מתאי T, למשל). עם זאת, מינוצין עשוי לגרום להשפעות לוואי אוטואימוניות.
עמידות לטטרציקלין > תופעות לוואי

חשיפה לאור השמש יחד עם שימוש בתרופה מביאה לשינוי הפיגמנט של העור לחום אפרפר עד סגול. טטרציקלינים עלולים לגרום לשלשולים ולכאבי בטן. טטרציקלינים נקשרות לסידן בשיניים וגורמות לשינוי צבע השיניים המתבטא בכתמים כהים בשיניים והפחתה בהסתיידות השן- התקופה הקריטית היא מאמצע ההריון ועד לגיל שמונה, ולכן תרופות אלו אינן ניתנות לילדים עד גיל 8 (לפי גישה מחמירה, אין לתת תרופות אלו עד לגיל 12). תרופות אלו אסורות בהריון (בין היתר בגלל שקיעת התרופה בעצם הנבנית והצטברותה בשלד העובר, עלול לגרום לעיכוב גדילה). תופעות לוואי נוספות כוללות התכייבות של הוושט (לתרופות אלו השפעה חומצית המאכלת את רירית הוושט)- על כן מומלץ ליטול תרופות אלו עם הרבה מים לאחר נטילת התרופה. התרופות עלולות לגרום ללחץ תוך-גולגולתי מוגבר שניוני (Pseudo Tumor Cerebri Syndrome) הגורם לכאבי ראש, הקאות והפרעות בראייה.
שימוש בטטרציקלין עשוי להיות מסוכן מכיוון שהתרופה יכולה לגרום למספר תופעות לוואי:
הכתמת שיני חלב (כאשר התרופה נלקחת על ידי האם בזמן ההריון), שינוי צבע (צהוב-אפור-חום) בשיניים קבועות
יוני סידן עשויים למנוע את פעולת התרופה. אין לקחת את התרופה עם מוצרי חלב (חלב, יוגורט וכו'). יוני אלומיניום ואבץ עלולים לגרום להשבתת התרופה. על כן אין לקחת את התרופה עם תרופות אחרות הדורשות עיכול.
עשוי לגרום לרגישות יתר בעור מאור השמש, לא מומלץ להיחשף לשמש בזמן לקיחת התרופה
עשוי לגרום לזאבת או צהבת הנגרמת על ידי תרופה
סיכון לכבד שומני
מעורב בתגובה בין תרופתית עם מטוטרקסנייט על ידי הוצאתה מאתרי קשירה בחלבונים מסוימים
עשוי לגרום לתלונות וקשיי נשימה, בנוסף לשוק אנפילקטי ואף להשפיע על גדילת העצמות בעובר ועל כן רצוי להימנע מלקחת את התרופה בזמן הריון
סינדרום פנקוני יכול להיגרם על ידי נטילת התרופה אם פג תוקפה
טטרציקלין עשוי לעכב יצור חלבון במיטוכונדריה אצל יונקים
רצוי לנקוט במשנה זהירות בשימוש ארוך טווח בתרופה בזמן הנקה. שימוש קצר טווח הוא בטוח
דרכי פעולה

טטרציקלין מונע יצור חלבונים על ידי מניעת היקשרות חומצת אמינו טעונה ל-tRNA באתר ה-A על הריבוזום. התרופה נקשרת ליחידת ה-30S בריבוזום של הבקטריה ולכן היא מונעת היקשרות חומצות אמיניות נוספות לשרשרת הפפטידית המתהווה.
הפעולה היא בדרך כלל מעכבת, והפיכה כאשר צריכת התרופה נפסקת.
תאיים של יונקים רגישים פחות לפעולת הטטרציקלין, זאת למרות שהתרופה נקשרת ליחידה הקטנה של הריבוזום גם בתאים פרוקריוטים וגם בתאים אאוקריוטים (30S ו40S בהתאמה). תאי הבקטריה מכניסים בצורה אקטיבית את הטטרציקלין לתוך הציטופלסמה שלהם על ידי משאבות, בעוד בתאי יונקים הדבר לא נעשה ולכן התרופה משפיעה רק בצורה מינורית על האדם.
לקריאה נוספת

https://web.archive.org/web/20160303220001/http://i.elobot.co.uk/topic/acne/taking-antibiotics-tetracyclines
הערך "טטרציקלין", באתר "ויקיתרופות"
הערך "טטרציקלין", באתר ויקירפואה
אנה ואן דר ברחן

ואן דר ברחן, מנצחת את אליפות העולם לנשים בשנת 2018
אנה ואן דר ברחן (באנגלית: Anna van der Breggen; נולדה ב-18 באפריל 1990, בזוולה, הולנד) היא רוכבת אופני כביש הולנדית הרוכבת בשנת 2025 בקבוצה ההולנדית Team SD Worx - Protime. האלופה האולימפית (ריו 2016) ומדליסטית הארד באותה אולימפיאדה בנגד השעון. אלופת העולם (אינסברוק 2018, אימולה 2020), וסגנית אלופת העולם (הרוגייט 2019, ריצ'מונד 2015). בנגד השעון היא אלופת העולם (אימולה 2020), סגנית וסגנית אלופת העולם (הרוגייט 2019, אינסברוק 2018, ברגן 2017, ריצ'מונד 2015).